Diari Oficial de la Generalitat Valenciana


Sumari del DOGV 8371, del 29-08-2018 (2018/8125)

DECRET 123/2018, de 3 d'agost, del Consell, pel qual es modifica la denominació de l'Institut Universitari d'Investigació Mixt de Biomecànica per la d'Institut Universitari d'Enginyeria Mecànica i Biomecànica de la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8371

Data del DOGV
:   29-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8125


Data del document
:   03-08-2018

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * legislació

DECRET 123/2018, de 3 d'agost, del Consell, pel qual es modifica la denominació de l'Institut Universitari d'Investigació Mixt de Biomecànica per la d'Institut Universitari d'Enginyeria Mecànica i Biomecànica de la Universitat Politècnica de València. [2018/8125]  
L'Institut Universitari d'Investigació Mixt de Biomecànica de la Universitat Politècnica de València va ser creat pel Decret 25/1991, de 4 de febrer, del Consell.  
La Universitat Politècnica de València ha proposat la modificació de la denominació de l'Institut Universitari d'Investigació Mixt de Biomecànica, que passaria a denominar-se Institut Universitari d'Enginyeria Mecànica i Biomecànica, previ acord del Consell de Govern del dia 13 de març de 2018 i l'informe favorable del Consell Social de data 26 d'abril de 2018 de la universitat esmentada.  
El Consell Valencià d'Universitats i Formació Superior, en el Ple del dia 20 de juliol de 2018, ha tingut coneixement de la sol·licitud de modificació de la denominació de l'esmentat institut, de conformitat amb el que es disposa en l'article 12 de la Llei 4/2007, de 9 de febrer, de la Generalitat, de coordinació del Sistema Universitari Valencià.  
  
Per això, d'acord amb el que s'estableix en l'article 10 de la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril, a proposta del conseller d'Educació, Investigació, Cultura i Esport, i prèvia deliberació del Consell en la reunió del dia 3 d'agost de 2018,  
  
  
Decrete  
  
Article únic. Modificació de denominació  
Es modifica la denominació de l'Institut de l'Institut Universitari d'Investigació Mixt de Biomecànica, que passa a denominar-se Institut Universitari d'Enginyeria Mecànica i Biomecànica.  
  
  
Disposició addicional  
  
Única. Incidència pressupostària  
La implementació i desenvolupament d'aquest decret no tindran cap incidència en la dotació dels capítols de despesa assignada a la Conselleria d'Educació, Investigació, Cultura i Esport, i en tot cas hauran de ser atesos amb els mitjans personals i materials de la Universitat Politècnica de València.  
  
  
Disposició final  
  
Única. Eficàcia  
Aquest decret tindrà efectes a partir de l'endemà de publicar-se en el Diari Oficial de la Generalitat Valenciana.  
  
València, 3 d'agost de 2018  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ